ગુજરાત કોંગ્રેસ પ્રમુખ અમિત ચાવડાએ તથા રાજ્ય કોંગ્રેસ પ્રભારી મહામંત્રી રાજીવ સાતવે રવિવારે સાંજે પ્રદેશ કાર્યાલય ખાતે સંયુક્ત પત્રકાર પરિષદમાં જાહેર કર્યું છે કે મોદી સરકારના સાડા ચાર વર્ષના કાર્યકાળમાં પેટ્રોલમાં ૨૧૧.૭ ટકા તથા ડીઝલમાં ૪૪૩.૦૬ ટકા એક્સાઈઝ ડયૂટી વધારી ૧૧ લાખ કરોડ રૂપિયાની લૂંટ ચલાવાઈ હોઈ રાષ્ટ્રીયસ્તરે તમામ વિરોધ પક્ષોને સાથે લઈ આવતીકાલ સોમવારે ૧૦મી સપ્ટેમ્બરે ‘ભારત બંધ’નું એલાન આપવામાં આવ્યું છે, જેમાં મોંઘવારીના અસહ્ય મારથી ત્રાસેલી પ્રજા, નાના-મોટા-મધ્યમ વેપારીઓ, ટ્રાન્સપોર્ટરો, ખેડૂતો સહિત તમામ વર્ગ સમૂહ લોકો પોતાના ધંધા રોજગાર શાળા કોલેજો બંધ રાખી કેન્દ્ર સરકાર સામે રોષ જાહેર કરશે.